Tá eg síggi í fjølmiðlunum, at politikari sigur, at Sea Shepherd tapti á Sandi, so haldi eg júst tað mótsatta. Sjálvandi vita Sea Shepherd fólkini, at løgreglufólk koma á staðið, um grind er funnin. Sea Shepherd fólk uppliva mangt kring heimin, tá tey mótmæla ymiskum. Og tey leggja nógv fyri. Besta dømi var, tá nógv fólk frá felagsskapinum vóru varðhaldsfongslað í Russlandi í fleiri vikur. Tey kenna váðan. Les meira… Í 2005 var ætlanin, at løgmaður skuldi búgva í Hoyvík. (Mynd Vagnur) Í mai mánað í 2005 var arbeiðsbólkur settur at arbeiða víðari við ætlanini um nýta gomlu Royndarstøðina í Hoyvík til løgmansetur. Seinastu tretivu árini hevur Føroya Fornminnissavn hildið til í húsunum. Í 2005 varð nógv skrivað fjølmiðlunum bæði fyri og ímóti, um Føroyar skuldu hava løgmanssetur. Arbeiðsbólkurin var liðugur við arbeiðið í desember mánað 2005, og tilfarið er rúgvismikið og er áhugaverdur lesnaður. Vit skriva nú 2014, og einki hoyrdist aftur um løgmanssetur í Hoyvík. Niðan fyri kanst tú lesa, hví tey hildu, at Føroyar skuldu hava løgmanssetur. Les meira… Tá eg skrivaði tekstin til myndina, tá Sigfred Skaale handar Brynjer Gregoriussen HB liðformann FM-steypið í 1965, fór eg at hugsa um, hvørjar fyrstu B36 spælarar eg minnist frá dreingjaárunum. Minnist ikki longur enn til 1962, tá B36 vinnur meistaraheitið. Tá var eg tólv ára gamal. Fótbóltslandskappingin byrjaði í 1942, og hetta var fimtu ferð B36 vinnur meistaraheitið. Les meira… Myndin omanfyri er frá 1965 og tikin á grúsvøllinum í Gundadali, tá HB vinnur FM-heitið. Myndin er fyri meg serlig, tí eg kendi væl nógvar persónar á myndini. Eg sá tá hvønn dyst í Gundadali, og tá var ein HB-ari ein HB-ari og ein B36-ari ein B36-ari. Nú er torført at fáa skil á, hvar ymsu spælararnir spæla, tí teir skifta felag eins og vit onnur skifta hosur alt eftir, hvussu nógva løn teir fáa. Tíðirnar broytast, og vit eldri hava torført at fylgja nýggju tíðini í fótbóltinum. Les meira… Tá vit herfyri fóru at umvæla ein garð í garðinum, legði eg til merkis, hvussu stórir steinarnir vóru, sum ein maður ikki megnar at lyfta. Eg visti, at partur av“ Stóragarði” sum einaferð varð laðaður um alla Havnina, var í okkara garði og mark við grannan. Kom eisini at hugsa um eina eldri mynd, sum eg sá í bók júst av somu gørðum. Hetta er mynd tikin langt fyri, at okkara hús vóru bygd í 1952. Og báðir umtalaðu garðarnir eru á myndini, men eisini tvey søgulig hús. Les meira… Ågot er um at vera liðugt umvæld og klár at fara aftur til fiskiskap. (Mynd Vagnur) Omanfyri síggja við fiskiskipið Ågot úr Klaksvík, sum fyrr í ár var ásiglt av Slættabergi. Skaðin var so mikið stórur, at vandi var fyri, at Ågot sakk. Ågot er um at vera liðugt umvæld og liggur við bryggju í Havn, har bara vantar at fáa ymsu tólini at rigga aftur, sum hava ligið still í fleiri mánaðir. Skiparin og reiðarin Hjaltur Poulsen hevur sagt í fjølmiðlunum, at reiðaríið missir nógvan pening í sambandi við stóra skaðan. Nú veit eg ikki, hvussu Ågot er tryggjað, men sammeta við hendingina við bilar, sum stoyta saman, eigur Ågot ikki at missa nakað sum helst. Vildi hildið, at líka mikið, hvussu Ågot er tryggjað, so eigur tryggingin hjá Slættabergi at goldið allan missin hjá Ågot. Soleiðis er, tá bilur, sum bara er ábygdartryggjaður, verður árendur av øðrum bili. Fyri mær sýnist árættvíst, at Ågot, sum liggur við bryggju í Klaksvík og verður ásigld, skal missa nakað sum helst. Umframt at Ågot er tryggjað, so eigur tryggingin hjá Slættabergi at syrgja fyri, at Ågot ikki missir nakað sum helst. Men soleiðis eru kanska ikki leikreglurnar hjá fiskiskipum. (Vagnur) Ótrúliga vakurt at koma úr tunnilsmunnanum og síggja Gásadal. (Mynd Vagnur) Eg hevði ikki givið mær nógv far um Gásadal lítlu bygdina í Vágum, sum var einasta bygd í Føroyum við ongum vegasambandi. Fylgdi í fjølmiðlunum eitt sindur við politiska spælinum til tess at fáa tunnilin lidnan. Ongantíð hevði eg gingið upp um Skarð til Gásadals, fekk frá fólki eg at vita, at hetta var serlig náttúruppliving. Í 2008 koyrdi eg fyrstu ferð gjøgnum nýggja tunnilin, og upplivingin at síggja Gásadal var størri, enn eg áður fekk at vita frá fólki. Stóð bergtikin við tunnilsmunnan og sá stórsligu náttúruna, vakra dalin og lítlu bygdina har niðri. Les meira… Joensen próstur vígdi Kommunskúlan sunnudagin 2. september 1956. Myndin omanfyri er partur av størri mynd, sum eg eigi. Áhugaverd mynd frá fyrst í 1970-árunum, sum eg keypti úr Noregi gjøgnum Matrikulstovuna. Hyggur tú nærri at myndini, sært tú, at tey hava stoypt grundina til nýtt Sjónleikarhús, sum ongantíð gjørdist veruleiki. Kommunuskúlin fyllir nógv í landslagnum í felag við eldri hús, sum nógv hava sama snið. Hetta er jú eldri býarpartur í Havn. Síðani myndin varð tikin, hava tey bygt barnaskúla sunnanfyri gamla Realskúlan, og skúlabingja er sett í garðin hjá“ frk. Chor”. Kommunuskúlin hevur ongan góðan í løtuni, men tankar eru um at brúka skúlan til annað enn fólkaskúla, men eisini eru røddir frammi um at taka skúlan niður. Les meira… Longu frá barnaárum vistu vit, at eitt hospital, sum hýsti spidølskum sjúklingum hevði verið á Argjum. Eisini kendu vit til stóra ráhøgda minnisvarðan til minnis um hvalbingin Andrass Mortansson, sum keypti Argir 9. mai 1828 og legði lunnar undir staðið, sum í dag er fjórð størsta bygd/býur í Føroyum. Á Argjum búgva umleið 2100 fólk. Eg havi hugt eitt sindur at upprunanum hjá Argjum. Les meira… Hetta minnir ikki sørt um læknastríðið í Klaksvík, tá danskir løgrelgumenn máttu koma til Føroya. (Mynd Torbjørn) Tá eg eftir svimjininga um Nólsoyarfjørð sá mynd av donskum løgreglubáti, sum er komin til Føroya at verja føroyskar grindamenn ímóti Sea Shepherd, hugsaði eg: Føroyingar eru um at tapa slagið um hvalin. Sjálvt um vit megna at avgreiða eitt dráp, har stórt løgreglulið mannað við føroyingum og dønum verja grindamenninar, so gerast myndirnar, sum fara út í heim so mikið ógvusligar, at enn fleiri útlendingar kom til Føroya næstu árini at stuðla Sea Shepherd. Les meira…